שירות הביטחון הדיפלומטי

| --- | --- |
סמל שירות הביטחון הדיפלומטי
 
 תג היחידה
 Protecting Americans Around the World 
 מידע כללי
 מדינה:  ארצות הברית 
 סוכנות אם:  מחלקת המדינה, לשכת הביטחון הדיפלומטי
 תאריך הקמה:  1916: הלשכה למודיעין חשאי (Bureau of Secret Intelligence) 1945: משרד הביטחון (Office of Security ,SY) 1985: שירות הביטחון הדיפלומטי (Diplomatic Security Service)
 מטה מרכזי:  וושינגטון די. סי. 
 עובדים:  2,400
 https://www.diplomaticsecurity.state.gov/
 
סוכני DSS מאבטחים את מזכיר המדינה, אנתוני בלינקן
שירות הביטחון הדיפלומטי של ארצות הברית (באנגלית: Diplomatic Security Service, בראשי תיבות: DSS או DS) היא זרוע אכיפת החוק והביטחון הפדרלית של מחלקת המדינה של ארצות הברית. היא אחראית על שמירה על נכסים דיפלומטיים, כוח אדם ומידע, ומטרתה להבטיח את שלמותם של מסמכי הנסיעות האמריקאים מפני הונאת ויזות וזיוף דרכונים. לסוכנות סמכויות שיטור ואכיפה בתחום מלחמה בטרור, סיכול ריגול, ביטחון ברשת וניהול חקירות פליליות. כפופה ללשכת הביטחון הדיפלומטי של מחלקת המדינה.
השירות הוא ארגון אכיפת החוק האמריקני המוביל שפועל מחוץ למדינה ולו פריסה רחבה בכל שגרירות אמריקאית בעולם והוא מאבטח 275 משימות דיפלומטיות אמריקאיות ביותר מ-170 מדינות ו-30 ערים בארצות הברית. הסוכנים המיוחדים של השירות הם ייחודיים בארצות הברית בהיותם גם אנשי שירות החוץ וגם קציני אכיפת חוק פדרליים בעלי סמכות חקירה ומעצר. הסוכנות, שמקורה באמצעים ביטחוניים דיפלומטיים שננקטו במסגרת חקיקה ממלחמת העולם הראשונה, אך הגוף עצמו הוקם רשמית בשנת 1985 בעקבות הפיגועים בבסיסי הכוח הרב-לאומי בביירות ב-1983.
הפעילות הגלויה ביותר של הסוכנות היא מתן שרותי אבטחה למזכיר המדינה לשגריר ארצות הברית באו"ם ולדיפלומטים אמריקאים בכירים אחרים. כחלק מחובתה לספק סביבה בטוחה לדיפלומטיה במדינה, הסוכנות גם מאבטחת אישים בכירים אחרים המייעצים לשגרירי ארצות הברית בנושאי ביטחון.
שירות הביטחון הדיפלומטי ידוע בעיקר בזכות תפקידו הביטחוני, אך היא סוכנות אכיפת חוק מן המניין שמבצעת חקירות פליליות בינלאומיות, ניתוח איומים, מלחמה בטרור סיכול ריגול וביטחון רשת. בסוכנות עובדים כ-2,400 סוכנים מיוחדים, המכונים לעיתים "סוכני DS" או "סוכני DSS". סוכני DSS הם סוכנים פדרליים בעלי הסמכות לעצור, לשאת נשק חם, להנפיק צווי מעצר ולבצע פעולות אחרות בנושא אכיפת החוק.
בעוד שרוב סוכני אכיפת החוק הפדרליים האמריקאים חברים בשירות הציבורי הפדרלי, רוב הסוכנים המיוחדים של DSS הם אנשי שירות החוץ וקציני אכיפת החוק. לפיכך, סוכני DSS נדרשים באופן ייחודי לשרת בסיורים רב־שנתיים מחוץ למדינה כתנאי לעבודה בשירות. כשהם אינם עובדים במשימה מעבר לים, הסוכנים משרתים במטה DSS בארלינגטון, וירג'יניה, או באחד משלושים משרדי השדה שבפריסה ארצית. אחוז קטן מהסוכנים המיוחדים של DSS הם חברים בשירות מחלקת המדינה ואינם חייבים לשרת בסיורים מעבר לים; במקום זאת הם מתמקדים בחקירות פליליות ובהגנה על דיפלומטים בארצות הברית.
כשהם מוקצים לעבודות במשרדי שטח מקומיים, הסוכנים כמיוחדים של DSS חוקרים הונאות של זיופי דרכונים וויזות ומאבטחים את אורחי מחלקת המדינה. הם גם חוקרים את פעילותם של סוכנויות ביון זרות במחלקת המדינה, מסייעים במעצרם של נמלטים זרים שברחו לארצות הברית ומבצעים בדיקות רקע על עובדי מחלקת המדינה, מגויסים חדשים וקבלנים.
כשהם מוקצים לעבודה בשגרירויות וקונסוליות, הסוכנים המיוחדים מבצעים תפקידי אכיפת חוק, מספקים סיוע ביטחוני, מגנים על דיפלומטים בכירים וממלאים תפקידים אחרים לפי הצורך הדיפלומטי. קצין השירות בשגרירות או בקונסוליה מכונה לעיתים קרובות "נספח הביטחון".
סוכן DSS עומד על המשמר כשמזכיר המדינה קרי מבצע שיחת טלפון.
סוכנים מיוחדים של DSS מלווים את הדלאי לאמה בעת הגעתו לאוניברסיטת רייס.